Hjemme i Mariager er der stor fest for Grand Prix-stjernen.

Den nordjyske stjerne Emmelie de Forest har været yderst eftertragtet efter, hun vandt det europæiske musikhjerter med "Only Teardrops." I aften vender hun hjem til barndomsbyen Mariager, der byder hende velkommen hjem med en hyldestfest ved Mariager Hallen. Det er en række af byens foreninger, der er vært ved arrangementet, hvor lokale kunstnere og bands varmer op, inden Emmelie de Forest selv indtager scenen og optræder med en række numre og vinderhittet "Only Teardrops." Hyldestfesten starter kl. 18, og i løbet af de tre timer, den varer, vil der ifølge arrangørerne være flere festlige og underholdende indslag samt et par overraskelser.